**DĖL ROKIŠKIO RAJONO SAVIVALDYBĖS TARYBOS 2020 M. RUGSĖJO 25 D. SPRENDIMO NR. TS-245 „DĖL SOCIALINIŲ BŪSTŲ IŠNUOMAVIMO KAIP SAVIVALDYBĖS BŪSTŲ RINKOS KAINOMIS“ DALINIO PAKEITIMO**

2021 m. birželio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 31 punktu, 18 straipsnio 1 dalimi, Lietuvos Respublikos paramos būstui įsigyti ir išsinuomoti įstatymo 11 straipsnio 3 dalimi, 9 straipsnio 1 dalimi, Rokiškio rajono savivaldybės būsto ir socialinio būsto nuomos bei būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašo, patvirtinto Rokiškio rajono savivaldybės tarybos 2019 m. spalio 25 d. sprendimu Nr. TS-221 „Dėl Rokiškio rajono savivaldybės būsto ir socialinio būsto nuomos bei būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašo patvirtinimo“, 42 punktu, Rokiškio rajono savivaldybės taryba nusprendžia:

1. Iš dalies pakeisti Rokiškio rajono savivaldybės tarybos 2020 m. rugsėjo 25 d. sprendimą Nr. TS-245 „Dėl socialinių būstų išnuomavimo kaip savivaldybės būstų rinkos kainomis“ ir pripažinti netekus galios 1.4 papunktį ir 2 punkto 4 eilutę.

2. Sprendimą skelbti savivaldybės interneto svetainėje [www.rokiskis.lt](http://www.rokiskis.lt) .

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

# 

Savivaldybės meras                                                                                           Ramūnas Godeliauskas

# Kristina Kavoliūnienė

Rokiškio rajono savivaldybės tarybai

**SPRENDIMO PROJEKTO DĖL ROKIŠKIO RAJONO SAVIVALDYBĖS TARYBOS 2020 M. RUGSĖJO 17 D. SPRENDIMO NR. TSP-235 „DĖL SOCIALINIŲ BŪSTŲ IŠNUOMAVIMO KAIP SAVIVALDYBĖS BŪSTŲ RINKOS KAINOMIS“ DALINIO PAKEITIMO AIŠKINAMASIS RAŠTAS**

2021-06-08

**Parengto sprendimo projekto tikslai ir uždaviniai.**

Iš dalies pakeisti Rokiškio rajono savivaldybės tarybos 2020 m. rugsėjo 25 d. sprendimą Nr. TS-245 „Dėl socialinių būstų išnuomavimo kaip savivaldybės būstų rinkos kainomis“ ir nebeleisti *(duomenys neskelbtini)* nuomoti socialinio būsto kaip savivaldybės būsto rinkos kaina.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 16 straipsnio 2 dalies 31 punktas, 18 straipsnio 1 dalis, Lietuvos Respublikos paramos būstui įsigyti ir išsinuomoti įstatymo 11 straipsnio 3 dalis, 9 straipsnio 1 dalis, Rokiškio rajono savivaldybės būsto ir socialinio būsto nuomos bei būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašo, patvirtinto Rokiškio rajono savivaldybės tarybos 2019 m. spalio 25 d. sprendimu Nr. TS-221 „Dėl Rokiškio rajono savivaldybės būsto ir socialinio būsto nuomos bei būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašo patvirtinimo“, 42 punktas.

**Sprendimo projekto esmė.**

*(duomenys neskelbtini)* 2020 m. rugsėjo 25 d. sprendimu Nr. TS-245 „Dėl socialinių būstų išnuomavimo kaip savivaldybės būstų rinkos kainomis“ buvo leista nuomoti socialinį būstą, esantį Aukštaičių g. 7-14, Rokiškio m., kaip savivaldybės būstą rinkos kaina ne ilgesniam kaip 2 metų terminui (asmens deklaruotas turtas (įskaitant gautas pajamas) už 2019 metus daugiau kaip 25 procentais viršijo Lietuvos Respublikos paramos būstui įsigyti ir išsinuomoti įstatymo 11 straipsnio 3 dalyje nustatytus metinius pajamų ar turto dydžius).

*(duomenys neskelbtini)* deklaruotas turtas (įskaitant gautas pajamas) už 2020 metus nebeviršija Lietuvos Respublikos paramos būstui įsigyti ir išsinuomoti įstatymo 11 straipsnio 3 dalyje nustatytų metinių pajamų ar turto dydžių, todėl, vadovaujantis Rokiškio rajono savivaldybės būsto ir socialinio būsto nuomos bei būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašo, patvirtinto Rokiškio rajono tarybos 2019 m. spalio 25 d. sprendimu Nr. TS-221 ,,Dėl Rokiškio rajono savivaldybės būsto ir socialinio būsto nuomos bei būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašo“, 42 punktu, *(duomenys neskelbtini)* būstas bus nuomojamas kaip socialinis būstas.

**Galimos pasekmės, priėmus siūlomą tarybos sprendimo projektą:**

**teigiamos** – laikomasi teisės aktų nuostatų;

**neigiamos** – nebus.

**Kokia sprendimo nauda Rokiškio rajono gyventojams.**

Tiesioginės naudos Rokiškio rajono gyventojams nebus.

**Finansavimo šaltiniai ir lėšų poreikis**.

Papildomų lėšų nereikia.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Kristina Kavoliūnienė